cyanic-selkie/wikianc huggingface dataset:
Nikola Pašić
Serbian politiikan johtoon
Pašić kohosi Serbian politiikan hallitsevaksi hahmoksi sen jälkeen, kun vuonna 1903 toteutettu vallankaappaus nosti valtaan Karađorđević-sukuisen kuningas Pietarin. Pašić teki nyt radikaalipuolueesta maan johtavan voiman. Hän toimi helmikuusta 1904 alkaen Sava Grujićin hallituksen ulkoministerinä sekä samanaikaisesti pää- ja ulkoministerinä joulukuusta 1904 toukokuuhun 1905 ja uudelleen molemmissa tehtävissä toukokuusta 1906 kesäkuuhun 1908. Neljännen kerran Pašić oli pääministerinä vuosina 1909–1911, minkä jälkeen hallituksen johtoon tuli hänen kilpailijansa Milovan Milovanović. Pašić tuki Milovanovićia Turkkia vastaan suunnatun Balkanin liiton muodostamisessa ja palasi pää- ja ulkoministeriksi Milovanovićin kuoltua yllättäen vuonna 1912. Pašićin johdolla Serbia saavutti voiton vuonna 1912 ensimmäisessä ja seuraavana vuonna toisessa Balkanin sodassa, minkä seurauksena maan pinta-ala kaksinkertaistui. Varsinkin sotilaspiirit yrittivät saada Pašićin syrjäytetyksi, sillä hänen ei sittenkään katsottu tukevan riittävästi aluelaajennuksiin tähtäävää ulkopolitiikkaa. Kesäkuussa 1914 Pašićin hallituksen ja sotilasjohdon erimielisyydet Balkanin sodissa vallattujen alueiden hallinnosta johtivat perustuslailliseen kriisiin. Tilanne ratkaistiin tekemällä 24. kesäkuuta 1914 prinssi Aleksanterista maan sijaishallitsija, minkä seurauksena Pašićin asema vahvistui.
Ambrose Madtha
pienoiskuva Ambrose Madtha (2. marraskuuta 1955 – 8. joulukuuta 2012) oli intialainen roomalaiskatolinen arkkipiispa. Hänet vihki papiksi Lucknowin hiippakuntaan Cecil DeSa 28. maaliskuuta 1982. Hänet nimitettiin Naissuksen titulaariarkkipiispaksi sekä apostoliseksi nuntiukseksi Norsunluurannikolle 8. toukokuuta 2008. Madthan konsekroi piispaksi Albert D'Souzan ja Gerald John Mathiaksen avustama Jean-Louis Pierre Tauran 27. heinäkuuta.
Aro-Yhtymä
Autoliiketoiminta
Aro-Yhtymän juuret juontavat Uusi Autokeskus Oy:öön, joka perustettiin vuonna 1934 Chrysler Corporationin valmistaman Dodgen maahantuontia varten. Vuonna 1949 tamperelainen Simo Aro (1920–1983) perusti Lempäälään bitumikateaineita tuottavan Katepal Oy:n ja hankki 1950-luvulla omistukseensa myös autokauppoja Tampereen seudulta. Vuonna 1964 hän osti myös Autokeskuksen. Näiden kahden toimialan yritysten fuusiosta syntyi vuonna 1969 Aro-Yhtymä Oy.
Kattomateriaalit
Vuonna 2009 Katepalille valmistui uusi tuotantolinja menekkiään lisänneille aluskatteille, ja kymmentä vuotta myöhemmin rakennettu tuotantolinja mahdollisti uudenlaisen Mansion-kaksikerroslaatan valmistuksen.
Sotapojan heilat
Vastaanotto
Kriitikko Arto Pajukallion mukaan elokuva tuuletti sotilasfarssin lajityyppiä. Sitä on luonnehdittu myös suomalaiseksi sotilasfarssiksi hauskimmillaan. Hyvien näyttelijöiden lisäksi myös käsikirjoituksessa on yllättävää nokkeluutta.
Shaun Wright-Phillips
Seurajoukkueura
Elokuussa 2008 Wright-Phillips palasi Manchester Cityyn nelivuotisella sopimuksella. Hän nousi nopeasti vakiokokoonpanoon ja pelasi kauden aikana 27 valioliigaottelua Cityn avauskokoonpanossa. Keväällä 2009 hän putosi usean ottelun ajaksi kokoonpanon ulkopuolelle. Seuraavalla kaudella hän mahtui avauskokoonpanoon 19 valioliigaottelussa ja tuli vaihdosta kentälle 11 kertaa. Kaudella 2010–2011 hän pääsi vain kaksi kertaa Cityn avauskokoonpanoon valioliigaotteluissa. Lisäksi hän tuli viidesti vaihtopelaajana kentälle. Eurooppa-liigassa hän sai enemmän peliaikaa. FA Cupissa hän pelasi kolmessa ottelussa, ei kuitenkaan Cityn voittoisassa loppuottelussa.
Philips 68070
Suoritin sisältää muistinhallintayksikön (MMU), DMA-ohjaimen, UART- ja I2C-sarjaväyläpiirit.
Iceman (yhtye)
He tulivat virallisesti yhtyeeksi 5.6.1996, kun Tokiossa pidettiin lehdistökonferenssi, jossa Ito ja Kuroda ilmoittivat ottavansa mukaan Daisuke Asakuran, kun tämä oli eronnut Accessista.
Linosa
Talous
Aikoinaan saaren pääelinkeinot olivat kalastus, maanviljely ja metsästys. Saaren ensimmäiset asukkaat olivat pääasiassa maanviljelijöitä. Kalastus ei saarella kehittynyt, sillä Linosalta puuttuvat riittävän suuret veneet ja hyvä satama. Nykyisin saarelle on rakennettu turistikyliä, leirintäalueita, ravintoloita, supermarketteja, pubeja ja kahviloita. Jotkin kalastajat vuokraavat omia talojaan kesäaikaan.
Ardem Patapoutian
Ardem Patapoutian opiskeli Beirutin amerikkalaisessa yliopistossa ennen kuin muutti Yhdysvaltoihin vuonna 1986. Hän valmistui vuonna 1990 biologian kandidaatiksi Kalifornian yliopistosta Los Angelesista ja väitteli biologian tohtoriksi Kalifornian teknillisestä instituutista vuonna 1996.
Irlanti (saari)
Historia
Ranskassa vuonna 1789 tapahtunut suuri vallankumous innoitti myös Irlannissa kapinamielisyyteen, ja pääministeri William Pitt nuorempi ryhtyi ajamaan Irlannin asioiden parantamista. Tämän johdosta vuonna 1801 syntyi Englannin ja Irlannin unioni, missä katolilaiset eivät kuitenkaan saaneet täysiä kansalaisoikeuksia. Vuonna 1848 Nuori Irlanti -niminen nationalistinen järjestö ryhtyi suurkapinaan, joka sekin kukistettiin tiukasti. Itsenäisyysliike oli entistä enemmän voimissaan Amerikkaan paenneitten keskuudessa, jotka vuonna 1858 perustivat feeniläisen Irlannin tasavaltalaisveljeskunnan (IRB). Vuonna 1869 William Ewart Gladstonen ansiosta episkopaalinen valtiokirkko poistui ja seuraavana vuonna hyväksyttiin uusi maalaki, jonka myötä maanvuokralaiset saivat korvauksia maanparannustöistään. Vuonna 1879 perustettiin Michael Davittin johdolla Irlannin maaliitto, joka ryhtyi ajamaan brittiläisten tilanomistajien karkotusta, mikä johti konfliktitilanteisiin. Vuonna 1898 maanvuokraajille myönnettiin paikallinen itsehallinto. Maaliitto oli lakkautettu ja sen tilalle perustettiin Irlannin kansallinen liitto, joka jatkoi taistelua Charles Stewart Parnellin johdolla. Viimein vuosina 1912–1914 home rule -laki, joka määritti saaren itsehallintokysymyksen, onnistuttiin ajamaan läpi. Kuitenkin saman tien syttyi ensimmäinen maailmansota, eikä lakia pystytty toteuttamaan. Vuonna 1913 katolilaisia vastustaneet Ulsterin unionistit perustivat oman hallituksensa ja kokosivat vapaaehtoisjoukkoja.
Amurin alue
Väestö
Amurin alueen asukasluku on pudonnut merkittävästi Neuvostoliiton hajoamisen jälkeisinä vuosina. Vuoden 2010 väestönlaskennan mukaan alueella asui 830 103 henkeä, kun kahdeksan vuotta aiemmin asukkaita oli 902 844 (2002).
Talous
Blagoveštšenskin, Svobodnyin, Tyndan ja Zejan kaupungeilla on siviililentoasema. Lisäksi on helikopteriliikenteen ja sotilasilmailun käyttämiä kenttiä. Amurin alueella on myös Svobodnyin kosmodromi, josta on tehty satelliittilaukaisuja.
Ilmastonmuutokseen sopeutuminen
Sadannan muutoksista johtuvien kuivuuskausien ja vuoristojäätikköjen pienenemisen vaikutuksia voidaan lieventää ottamalla sadevettä talteen. Pilviä saatetaan joissain tapauksissa voida kemiallisin keinoin ohjata satamaan siellä, missä sadetta tarvitaan eniten. Jäätikköjärviä voidaan padota niiden katoamisen estämiseksi, kuten joissain valtioissa on jo alettukin tehdä.
Ilmaston lämpenemisen vaikutukset
Mahdollisia vaikutuksia ympäristölle ja sivilisaatiolle on monia, pääasiassa kuitenkin keskimääräisen lämpötilan nousu kaikkialla maailmassa. Tämä johtaa mm. merenpinnan tason nousuun ja äärimmäisten sääilmiöiden yleistymiseen.
Pennsylvania
Ilmasto
Pennsylvanian ilmasto vaihtelee paljon maantieteellisestä sijainnista riippuen. Osavaltion eteläosassa, Philadelphiassa on mitattu korkeimmillaan 38 °C heinäkuussa ja alimmillaan −21 °C tammikuussa. Kaupungin keskilämpötila on heinäkuussa 24,2 °C ja tammikuussa 0 °C, ja koko vuoden keskilämpötila on 11,9 °C. Keskimääräinen vuotuinen sademäärä on Philadelphiassa 996 mm, Harrisburgissa 950 mm ja Pittsburghissa 972 mm.
Väestö
Vuoden 2010 väestönlaskennassa Pennsylvaniassa oli 12,7 miljoonaa asukasta. Heistä 83,5 % on valkoisia, 94,2 % on syntynyt Yhdysvalloissa, 89,9 % puhuu englantia kotonaan. Nämä osuudet ovat suurempia kuin Yhdysvalloissa keskimäärin (tiedot vuosilta 2010-2012).
Urheilu
pienoiskuva|Vuonna 2001 valmistunut [[Heinz Field on Pittsburgh Steelersin kotikenttä.]]
Patna
Paṭnā (hindi: पटना) on Biharin osavaltion pääkaupunki Intiassa ja yksi vanhimmista yhtäjaksoisesti asutetuista paikoista maailmassa. Megasthenes (350 eaa. – 290 eaa.) mainitsi kirjassaan Indica, että kaupunki nimeltä Palibothra (Pataliputra, nykyinen Patna) sijaitsi Ganges- ja Arennovoasjokien yhtymäkohdassa (Sonabhadra–Hiranyawah) ja oli 9 mailia pitkä sekä 1,75 mailia leveä.
Patnassa oli 2 046 652 asukasta vuonna 2011. Kaupungissa sijaitsee Lok Nayak Jayaprakashin lentoasema.
Sinituote
Historia
Vuonna 1988 Sini-Tuotteen siivousvälinetuotanto ja nimi siirtyivät yrityskaupassa Brotheruksen perheelle. Yritys nimettiin uudelleen Sinituote-nimiseksi ja se keskittyi valmistamaan siivousvälineitä. Tuolloin yrityksen liikevaihto oli noin kolme miljoonaa euroa, vuonna 2004 kymmenen kertaa enemmän.
Kookossaari
Ei ole todisteita, että saari olisi ollut asuttu esikolumbiaanisena aikana, mutta merenkulkijat ja kartoittajat ovat tunteneet sen 1500-luvun alkupuolelta asti.
Luettelo Formula 1 -sarjan kilpailun nopeimpien kierrosten ennätyksistä
Kansallisuudet
Luettelo on päivitetty Belgian GP 2023 jälkeen.
Salibandyn alle 19-vuotiaiden poikien maailmanmestaruuskilpailut
Ensimmäiset nuorten MM-kisat pidettiin vuonna 2001 Saksassa. Mestaruuden tuolloin voitti Ruotsi, Sveitsi sijoittui hopealle ja Suomi pronssille.
Astrahanin alue
Talous
Alueella on kevyt-, elintarvike-, koneenrakennus-, metalli-, metsä-, paperi-, sellu- ja kemianteollisuutta sekä öljyn ja maakaasun jalostusta. Maanviljely tuottaa viljaa, vihanneksia ja meloneja. Karjataloudessa on keskitytty lampaiden ja nautakarjan hoitoon. Volgalla ja Kaspianmerellä harjoitetaan kalastusta.
Puistokatu
Puistokatujen uuden tulemisen merkkejä on ollut havaittavissa. Suurin ongelma uusissa hankkeissa on tila: usein uusien puistokatujen esikuvat ovat 40–50 metriä leveitä katuja, mutta kuitenkin kaavoitetaan 20 metriä leveitä katuja, johon halutaan saada mahtumaan samat toiminnot kuin leveämpiin.
Puistokatuja Suomessa
Tampereella keskustan tärkein pohjoiseteläsuuntainen väylä Hämeenpuisto on tunnettu nimellä Esplanadi, ja on edelleen selvästi esplanadityyppinen katu.
Argumentti
Argumentteja kohtaamme usein jokapäiväisessä elämässämme; väittelyissä, mainoksissa ja keskinäisissä kanssakäymisissämme.
Eteläinen maakunta (Sierra Leone)
Eteläinen maakunta on yksi Sierra Leonen maakunnista. Sen pinta-ala on 19 694 km² ja asukasluku 1 441 308. Maakunnan hallinnollinen keskus on Bo, joka on Sierra Leonen toiseksi suurin kaupunki. Eteläinen maakunta kattaa koko valtion eteläosan, mukaan luettuna Atlantin rannikolla sijaitsevan Sherbron saaren (Sherbro Island).
Kapteeni Haddock
Historia
Hergé esitteli kapteeni Haddockin ensimmäisen kerran ilmestymisjärjestyksessä yhdeksännessä Tintti-kertomuksessa, vuosina 1940–1941 julkaistussa Kultasaksisessa ravussa. Ensiesiintymisessään Haddock oli alkoholisti ja melko yksinkertainen kauppalaiva Karaboudjanin kapteeni, jonka Tintti yllättäen kohtasi paetessaan perämies Allanin johtamilta Karaboudjanin miehistön jäseniltä. Tintti kertoo hänelle, että Allan käyttää laivaa oopiumin salakuljetuksen, minkä jälkeen kaksikko pakenee Karaboudjanilta. Haddock esiintyy koko lopputarinan ajan Tintin seuralaisena, ja vaikka Haddockin aggressiiviset juoppohulluuskohtaukset aiheuttavatkin jatkuvasti vaikeuksia Tintille, tarinan edetessä Haddock kuitenkin ystävystyy kumppaninsa kanssa.
Abbie Eaton
Eaton kasvoi lapsena moottoriurheilun parissa: hänen isänsä Paul oli 1980-luvulla menestyksekäs kartingkuljettaja. Hän aloitti itse kartingin harrastamisen kymmenvuotiaana ja kilpaili lajissa Britannian kansallisella tasolla. Hän siirtyi kilpa-autoihin 15-vuotiaana kilpailtuaan Citroën Saxo VTR -autoilla ajetussa SAXMAX-sarjassa. Vuonna 2009 hän voitti luokkansa mestaruuden ensimmäisellä kaudellaan Production Touring Car Championship -sarjassa voitettuaan kauden 18:sta kilpailusta 15. Hän siirtyi kilpailemaan Mazda MX-5 Supercup -sarjaan, jossa voitti mestaruuden vuonna 2014.
MX-5 Supercupin jälkeen Eaton siirtyi kilpailemaan GT-luokkiin. Ensimmäisellä osittaisella kaudellaan brittiläisessä GT Cupissa hän voitti yhden osakilpailun ja siirtyi sitten British GT Championshipiin, jossa hän sijoittui GT4-luokan Maseratilla Pro Am -luokan toiseksi ja koko sarjan neljänneksi. Kaudella 2017 Eaton ei saanut täysiaikaista ajopaikkaa, vaan kilpaili osittaisen kauden Blancpain GT Seriesissä GT3-luokan Ferrarilla. Monzan osakilpailussa Eaton otti luokkavoiton sarjan historian ensimmäisenä naisena.
Eaton on tullut tunnetuksi myös seksuaalivähemmistöjen oikeuksien puolestapuhujana. Hän seurustelee niin ikään W Seriesissä kilpailleen Jessica Hawkinsin kanssa.
Hoobastank
Hoobastank (2001–2002)
Hoobastank julkaisi debyyttialbuminsa Hoobastank marraskuussa 2001. Ensimmäinen single ”Crawling in the Dark” oli läpimurtohitti, joka nousi sijalle 68 Billboard Hot 100 -listalla. Modern Rock -listalla kappale oli sijalla kolme ja Mainstream Rock -listalla sijalla seitsemän Toinen single ”Running Away” oli vielä suurempi hitti noustuaan sijalle 44 Hot 100 -listalla, toiseksi Modern Rock -listalla ja yhdeksänneksi Mainstream Rock -listalla. Hoobastankin albumia myytiin platinalevyyn oikeuttava määrä ja se oli 25:s Billboardin albumilistalla.
Faidros (dialogi)
Faidros on Platonin kirjoittama dialogi. Sen toinen nimi Thrasylloksen jaottelussa on Rakkaudesta (, Peri erōtos). Dialogissa keskustelevat Sokrates ja Faidros. Dialogi sisältää Platonin käsityksen puhetaidosta. Sen lisäksi se käsittelee sielun ja rakkauden filosofiaa.
Jacobus Veneticus
Jacob Venetsialainen käänsi kreikasta kaikki Organonin kuusi kirjaa (Ensimmäinen analytiikka,Toinen analytiikka, Topiikka, Kategoriat, Tulkinnasta, Sofistiset kumoamiset). Muita hänen käännöksiään olivat Fysiikka, Metafysiikka, De Anima (Sielusta), kokoelmasta Pieniä tutkielmia (Parva naturalia suuri osan, kuten De Memoria et reminiscentia (Muistista ja mieleen palauttamisesta) sekä osia Nikomakhoksen etiikasta (Ethica Nicomachea). Vain Boethiuksen muutamat Aristoteleen käännökset 500-luvulta olivat edeltäneet Jakob Venetsialaisen työtä. Uudet käännökset saivat laajan levikin koko Euroopassa, mutta etenkin Englannissa ja Ranskassa, sillä satoja kopioita on säilynyt nykypäiviin asti. Koko käännöstyön tiedetään tapahtuneen vuosien 1127 ja 1145/1150 välissä Mont Saint-Michelin luostarissa Bretagnessa.
TVS Group
Intian Maduraissa kotipaikkaansa pitävää yhtymää hallitaan vuonna 1911 perustetun T. V. Sundram Iyengar & Sons Limited -holdingyhtiön välityksellä.
Rockall
Brittiomistajuuden synty
Vuonna 1972 Rockallista tehtiin hallinnollisesti Inverness-shireen kuuluvan Harrisin piirin osa.
Yhdistyneen kuningaskunnan hallitsija
Yhdistyneen kuningaskunnan hallitsija on Yhdistyneen kuningaskunnan valtionpäämies. Nykyinen Yhdistyneen kuningaskunnan hallitsija on kuningas Charles III.
Yleistä
Uudeksi kuninkaaksi valittiin Hannoverin prinssi Yrjö, joka otti hallitsijanimekseen Yrjö I. Yrjö oli kaukaista sukua Stuarteille ja protestantti. Koska Yrjö I ei osannut englantia, hän ei ollut kovinkaan aktiivinen hallintoasioissa, vaan todellista valtaa maassa käytti kabinetti eli hallitus.
Lapsettoman Edvardin seuraajaksi nousi hänen veljensä Yrjö VI. Hän oli maan kuningas koko toisen maailmansodan ajan ja oli kansan keskuudessa hyvin suosittu etenkin sota-aikana, koska hän ei suostunut lähtemään Lontoosta pois edes ankarimpien pommitusten aikana.
Arvi Laurila
Arvi Laurila on torppari Anton Laurilan toiseksi vanhin poika Väinö Linnan kirjassa Täällä Pohjantähden alla. Arvi kuvataan yksinkertaisena höhlänä, toisin kuin veljensä Uuno, joka syyllistyy kahteen tappoon. Suomen sisällissodassa Arvi liittyy punakaartiin ja kaatuu Ikaalisten rintamalla. Arvin ruumis jää viholliselle.
Heinolan kirjasto
Heinolan kirjasto on perustettu vuonna 1863. Nykyinen kaupunginkirjaston rakennus on arkkitehti Saara Juolan suunnittelema ja valmistunut vuonna 1999. Kirjaston etupihalla eli Kirjastoaukiolla on kuvanveistäjä Panu Patomäen suunnittelema veistos Liikunnan pyörteissä vuodelta 1983.
Lassi Kokkala
Seuraura
Kauden 2009–2010 Kokkala aloitti toistaiseksi voimassa olleella sopimuksella TuTo Hockeyssa, jossa hän pelasi kuusi ottelua. Suurimman osan kaudestaan hän pelasi TPS:n SM-liigajoukkueessa, jossa Kokkala teki 46 runkosarjaottelussa tehot 2+1=3. Hän ei saanut peliaikaa enää kevään 2010 pudotuspeleissä, mutta voitti kuitenkin kauden päätteeksi Suomenmestaruuden. Kaudeksi 2010–2011 Kokkala siirtyi vuoden mittaisella sopimuksella Tanskan AL-Bank Ligaenissa pelanneen AaB Ishockeyn riveihin.
Ilves ei käyttänyt Kokkalan sopimuksessa ollutta optiota. Hän palasi kaudeksi 2013–2014 vuoden mittaisella sopimuksella Sportiin. Kokkala oli tehoilla 28+29=57 joukkueen paras pistemies. Hän jakoi koko Mestiksen pistepörssin neljännen sijan Jokipoikien Sami Blomqvistin kanssa. Kokkala valittiin kauden päätteeksi sarjan toiseen tähdistökentälliseen. Hänet valittiin myös Mestiksen marraskuun 2013 kuukauden pelaajaksi. Kokkala jatkaa SM-liigaan nostetussa Sportissa kaksivuotisella sopimuksella kaudella 2014–2015. Joulukuussa 2015 hän teki taas vuoden mittaisen jatkosopimuksen joukkueen kanssa. Kaudella 2015–2016 Kokkala teki SM-liigan yhden kauden piste-ennätyksensä tehoilla 12+17=29, joilla hän oli Sportin kolmanneksi paras maalintekijä ja neljänneksi paras pistemies. Kaudeksi 2016–2017 Kokkala nimettiin Sportin varakapteeniksi.
D’You Know What I Mean?
Tyyli ja sanoitukset
Kappale edustaa Oasiksen tyylille tunnusomaista rockia, ja se on yhtyeen ensimmäisiä kokeiluja raskaamman ja psykedeelisemmän rockin parissa. Yhtyeen kaupallinen menestys mahdollisti myös kappaleen siirtymisen aiempaa tuotantoa suurempaan, kalliimpaan ja mahtipontisempaan suuntaan.
Kappale sisältää useita viittauksia. Sanoituksessa ”The blood on the tracks must be mine / The fool on the hill and I feel fine / Don’t look back ’cause you know what you might see” ”The Fool on the Hill” ja ”I Feel Fine” ovat The Beatles -yhtyeen kappaleita, Blood on the Tracks on Bob Dylanin albumi ja Dont Look Back on Dylanista kertova elokuva.
Kappaleen live-esitykset
”D’You Know What I Mean?” kuului Oasiksen soittolistaan varsinkin vuosien 1997–1998 kiertueilla. Ensimmäisen kerran se esitettiin livenä 18. kesäkuuta 1997 ”Be Here Now Tour” -kiertueella Oaklandissa Yhdysvalloissa. Kappale kuului myös joissakin konserteissa vuoden 2002 Heathen Chemistry -albumin kiertueen soittolistaan. Liam Gallagher on lisäksi esittänyt kappaleen useasti vuosina 2017–2018 oman soolouransa kiertueella.
Musiikkivideo
Musiikkivideon ohjasivat Dominic Hawley ja Nic Goffey, ja se kuvattiin ajalleen tyypilliselle 35 millimetrin filmille eli kinofilmille. Video on kuvattu yksityisalueella Becktonin kaasulaitoksen lähellä Lontoossa. Alueen vaurioituneet rakennukset oli alun perin tehty Stanley Kubrickin elokuvaan Full Metal Jacket, jonka kohtauksia kuvattiin samassa paikassa. Videolla näkyvät helikopterit ovat Britannian armeijan mallia Westland Lynx AH.7.
Ari Valjakka
Ari Valjakan veljiä olivat arkkitehdit Raimo ja Ilmo Valjakka.
Ahlen
Historia
Kaupunkia pommitettiin toisessa maailmansodassa siellä sijainneen merkittävän hiilikaivoksen vuoksi.
Fatos Nano
Fatos Thanas Nano (s. 16. syyskuuta 1952 Tirana) on albanialainen poliitikko. Hän on toiminut useaan otteeseen Albanian pääministerinä ja vuoteen 2005 saakka myös Albanian sosialistipuolueen johtajana.
Bruna Tomaselli
Tomaselli haki mukaan naisille tarkoitetun W Series -formulasarjan ensimmäiselle kaudelle vuonna 2019. Hänet valittiin 55 kuljettajaehdokkaan joukkoon, mutta hän ei päässyt valintaprosessissa jatkoon. Hän haki uudestaan mukaan seuraavalle kaudelle, ja tällä kertaa hänet otettiin yhdeksi sarjan uusista kilpakuljettajista. Kausi 2020 peruttiin kuitenkin koronaviruspandemian vuoksi, ja Tomaselli kilpaili sen sijaan Brasilian Império Endurance Brasil -kestävyyskilpailusarjassa. Hän otti kauden aikana sarjan historian ensimmäisenä naisena osakilpailuvoiton. Hän debytoi W Seriesissä lopulta kaudella 2021, mutta menestyi heikohkosti. Kauden kahdeksasta kilpailusta hän ajoi vain kahdessa pisteille ja sijoittui sarjan 15:nneksi. Kaudella 2022 hän jatkoi sarjassa, mutta ajoi jälleen vain kahdesti pisteille ja sijoittui 12:nneksi. Hänen paras sijoituksensa yksittäisestä kilpailusta on viides, jonka hän saavutti kerran kummallakin kaudellaan sarjassa.
Sovitus (musiikki)
Yhdysvaltalainen The American Federation of Musicians määrittelee sovittamisen "taidemuodoksi, joka valmistelee ja mukauttaa jo valmiiksi sävelletyn teoksen esittämisen ei-alkuperäisessä muodossaan". Sovitukseen voi sisältyä uudelleenharmonisointi, sävelmän kehittäminen sellaiseen muotoon että se täysin vastaa melodista, harmonista sekä rytmillistä rakennetta.
Donin kasakat
Tataarikasakat
Historijoitsija Alimdzhan Orlov on tuonut esiin teorian, että kasakat muodostuivat nomadielämään tottuneiden turkkilaisten keskuudessa. (казак, kazak, vapaa mies, kulkija ). Hän väittääkin, että alun perin Donin kasakat olivat paljolti "Meštšera-tataareja", joista nykyiset Mišäärit myös polveutuisivat. Kyseisten kasakoiden merkittävin aikakausi olisi ollut 1500-1600 aikana, mutta heistä väitetysti löytyisi mainintoja jo 1300-1400-luvuilta. Orlovin mukaan heitä käytettiin paljon Siperian valloituksessa. Orlov vielä tarkentaa; ”Donin kasakat muodostuivat "Kiptšak-ympäristössä."
Suomen ilmavoimien pommittajat
Suomen ilmavoimien pommittajat — Historia, maalaukset ja merkinnät 1939–1945 on Kari Stenmanin ja Karolina Holdan teos Suomen ilmavoimien käyttämistä pommikoneista. Kirjassa oleva väriprofiilipiirrokset on tehnyt Karolina Holda. Kirjan tiedot ovat pääosin koottu Kansallisarkistosta. Kirjassa on huomattava osa kuvia Suomen puolustusvoimien arkistoista (SA-kuva).
Konetyypit
Kirjassa käsitellyt konetyypit ovat:
Papenburg
Papenburg on kaupunki Emslandin piirissä Ala-Saksin osavaltiossa luoteisessa Saksassa. Kaupungin asukasluku oli 36 690 vuonna 2015. Kaupunki tunnetaan parhaiten siellä sijaitsevasta loistoristeilijöitä valmistavasta Meyer Werftin telakasta.
Uuno Laurila
Laurilan perheen vanhin poika Antti on mielipuoli ja suljettu vaivaistalon mielisairasosastolle. Uunon isoveli Arvi on henkisesti hieman yksinkertainen ja käytökseltään törkeä, kun taas Uunossa alkavat jo lapsuudessa näkyä merkit siitä, etteivät hänelle ajan mittaan tulisi sanat riittämään. Alettuaan humaltuneena riehua eräässä Pentinkulman työväenyhdistyksen juhlassa hänet poistetaan tilaisuudesta, ja kotimatkan varrella hän särkee käsiinsä osuneella vedenkantokorennolla kuistin ikkunat Töyryn kauppiaan talosta. Töyryn kauppa sijaitsee paikalla, josta Laurilan torppa on vuonna 1907 häädetty.
Lukko
Historia
Ensimmäinen todellinen parannus turvallisuuteen tuli 1700-luvulla, kun Robert Barron kehitti haittalukon. Se on myös kaikista ”perinteisin” lukko ja aikanaan yleisimmin käytetty. Robert Barronin kehittämä mekanismi oli yksinkertainen, mutta mahdollisti aidosti yksilölliset avaimet. Lukossa oli kaksi perättäistä haittalevyä. Kun avainta käännettiin, se nosti kummatkin levyt sellaiseen asentoon, että kun avain kääntymistä jatkaessaan tarttui salpaan, oli salpa vapaa liikkumaan, eivätkä haittalevyt enää estäneet sen liukumista sisään tai ulos lukosta. Koska Barronin lukossa oli alun perin vain kaksi haittaa, avainkombinaatioita oli verrattain vähän. Tämän vuoksi haittojen määrää kasvatettiin lukon kasvattaessa suosiotaan, jottei kukaan voisi avata lukkoa kokeilemalla kaikkia mahdollisia avaimia. Barronin lukkoa on paranneltu vastaamaan nykyajan tarpeisiin, mekanismia käytetään yleisimmin varmuuslukoissa.
HalpaHalli
Historia
Halpa-Halli sai alkunsa vuonna 1967, kun Pentti Ylinen vuokrasi veljensä Heikin kanssa Pietarsaaren Alholminkadulta kiinteistön. Kaupassa myytiin Heikin perustaman Ylisen neulomon vaatteita sekä kemikaliotarvikkeita. Pentin ja Heikin veli Esko Ylinen avasi Halpa-Hallin Kokkolaan Rantakadulle 15.8.1969. Halpa-Halli teki vähittäiskauppahistoriaa hylkäämällä ohjehintakäytännön, mikä närkästytti kilpailijat.
Slovenian jääkiekkomaajoukkue
Historiaa
Slovenia ei ole juuri pystynyt haastamaan niin sanottuja jääkiekon suurmaita. Alla mainituissa turnauksissa se on kuitenkin pystynyt kamppailemaan näitä maita vastaan tasaväkisesti.
Maavarsi
Maavarsi on kasvien maanpinnan alapuolella kasvava varsi. Maavarret toimivat kasvin ravintovarastona, useimmat myös talvehtimiseliminä ja kasvullisina lisääntymiseliminä. Maavarret kasvavat kärjessä olevasta kärkisilmusta, ja niissä on usein suomumaisia lehtiä.
Kuorma-autojen pysäköintialue Vaalimaalla
Nykyinen pysäköintialue
Vaalimaalla on jo nykyään pysäköintialue rajanylitystä odottaville rekoille. Tämä rekkaparkki on kuitenkin nykyisille liikennemäärille riittämätön, vaikka sitä on kertaalleen laajennettu. Laajentamisen jälkeen on myös rakennettu jonotustilaa Vaalimaalle johtavalle tielle. Noin 7 kilometrin matkalle on rakennettu ylimääräinen kolmas kaista jossa rekat voivat jonottaa haittaamatta normaalia liikennettä. Tästä eteenpäin aina Haminaan asti on tehty sorasta niin kutsuttu piennarlevennys. Tämä levennyskin helpottaa tiellä liikkumista huolimatta siitä, etteivät levennyksellä jonottavat rekat ole täysin pois ajoradalta. Jonojen yhä useammin venyessä ohi Haminan on moottoritielle Rantahaan ja Summan väliselle alueelle jouduttu perustamaan tilapäinen pysäköintialue.
Paavo Rintala
Elämä
Rintala pääsi oppilaaksi Oulun lyseoon 1942 ja pääsi ylioppilaaksi 1951. Syksyllä hän aloitti varusmiespalveluksen, kävi reserviupseerikoulun ja yleni vänrikiksi. Palveluksen jälkeen hän opiskeli Helsingin yliopistossa teologian lisäksi kirjallisuutta ja valtiotieteitä. Opinnot keskeytyivät kuitenkin parin vuoden päästä. Presidentti Kekkosen pyynnöstä hän aloitti vuonna 1969 Suomen rauhanpuolustajien puheenjohtajana. Tässä tehtävässä hän pysyi vuoteen 1984, jolloin erosi.
Orpo
Orvon asema, orpous, muodostaa emotionaalisen, sosiaalisen ja taloudellisen, sävyltään negatiivisen kategorian. Emotionaalisessa mielessä orpouteen liitetään ikävä, sosiaalisessa ja taloudellisessa mielessä orpous merkitsee puutteita hoivassa, kasvatuksessa ja toimeentulossa.
Raud-Ants
Raud-Ants on virolainen folk metal -yhtye.
NSJAP
Vaikutus
Puolue on hyvin pieni tekijä Japanin poliittisessa mittakaavassa.
Audley Harrison
Ammattilaisura
Vuoden 2009 lokakuussa Harrison osallistui Prizefighter turnaukseen iskien saman illan aikana kolme ottelua.
Napoléon Eugène Louis Bonaparte
Ranskan–Preussin sodan puhjetessa 1870 Napoléon Eugène Louis seurasi isäänsä rintamalle ja joutui taisteluihin Saarbrückenissä. Kun sota alkoi kääntyä keisarikunnan tappioksi, hän pakeni Ranskasta ja asettui perheen kanssa Chislehurstiin Kentiin Englantiin. Isänsä kuoltua vuonna 1873 Napoléon Eugène Louisista tuli 16-vuotiaana Bonaparten suvun pää, ja hänen kannattajansa julistivat hänet keisari Napoleon IV:ksi. Hänen kuvansa ja keisarillisen arvonimensä sisältäviä epävirallisia rahoja lyötiin Brysselissä Belgiassa juhlistamaan hänen täysi-ikäiseksi tuloaan vuonna 1874.
Sidney Blackmer
Hänellä on tähti Hollywoodin Walk of Famella.
Luettelo suomalaisten näyttelijöiden äänirooleista M–Q
Ilkka Moisio
Ilkka Moisio on suomalainen näyttelijä, joka on tullut tunnetuksi muun muassa Disneyn piirrettyjen ääninäyttelijänä.
Ville Myllyrinne
Ville Myllyrinne on suomalainen näyttelijä.
Jarmo Mäkinen
Jarmo Mäkinen on suomalainen näyttelijä.
Pertti Nieminen
Pertti Nieminen oli suomalainen näyttelijä.
Reino Nordin
Reino Nordin on suomalainen näyttelijä ja muusikko.
Liisa Paatso
Liisa Christina Paatso oli suomalainen näyttelijä.
Nina Palmgren
Nina Palmgren on suomalainen ääninäyttelijä.
Satu Pikkusaari
Satu Pikkusaari on suomalainen näyttelijä.
Pihla Pohjolainen
Pihla Pohjolainen on suomalainen näyttelijä.
Tom Pöysti
Tom Pöysti on suomalainen näyttelijä, ääninäyttelijä ja puhuja-kouluttaja-sparraaja-valmentaja.
M/S Svea Corona
Historia
Svea Corona ajoi viimeisen vuoronsa Suomen ja Ruotsin välisessä liikenteessä helmikuussa 1984, jonka jälkeen se muutettiin Oskarshamnin telakalla Sundancer-nimiseksi risteilyalukseksi asetettavaksi Yhdysvaltain länsirannikolle.
Markku Penttinen
Pätevyydet
Markku Penttinen on pätevöitynyt Metsätalouden laskentatoimen ja rahoituksen dosentiksi, Helsingin yliopisto 1996, Metsätalouden liiketieteen professoriksi, Helsingin yliopisto 2001, Liiketaloustieteiden professoriksi, Metla 2002, Maaseutuyrittäjyyden professoriksi, Helsingin yliopisto 2004, sekä Liiketaloudellisen metsäekonomian dosentiksi, Joensuun yliopisto 2009.
Sovinnollisuus
Sovinnollisilla ihmisillä on korkeampi affektiivinen eli emotionaalinen empatia, he haluavat auttaa enemmän muita ihmisiä, luottavat enemmän muiden ihmisten hyväntahtoisuuteen, olivatpa he sitten ennestään tunnettuja tai tuntemattomia ja karttavat konfliktia sosiaalissa tilanteissa. Sympatia näkyy esimerkiksi myönteisempänä suhtautumisena esimerkiksi ylipainoisiin.
Pietarsaaren kulttuuri
thumb|Suomen kansallisrunoilija [[J. L. Runeberg syntyi Pietarsaaressa 1804.]]
Pietarsaaren kulttuurielämä on monipuolista ja yhdistystoiminta vilkasta. Kulttuuritarjontaa on melkein vuoden jokaiselle päivälle. Pietarsaaren kulttuuritoimi vaalii ja edistää yhdistys- ja kulttuurielämän runsautta kaupungissa.
Ruokakulttuuri
Pietarsaaren pitäjäruoaksi nimettiin 1980-luvulla maalaismaksamakkara.
Tapahtumat
Pietarsaaressa on järjestetty vuotuisia markkinoita kaupungin perustamisvuodesta 1652 lähtien. 1800-luvulla Pietarsaaressa oli kaksi virallista markkinapäivää, talvimarkkinat tammikuun puolivälissä, ja syysmarkkinat lokakuun ensimmäisellä viikolla. 1800-luvun jälkipuoliskolla markkinoita ei järjestetty lainkaan. Uudet viralliset markkinapäivät otettiin käyttöön 1920-luvulla. Kevätmarkkinat pidetään huhtikuun kolmantena perjantaina ja lauantaina, ja syysmarkkinat lokakuun toisena perjantaina ja lauantaina.
Sähkömagneetti
Käyttökohteita
Lukuisia muitakin käyttötapoja on, mm. metallisten roskien kerääminen tai siirtely.
Pine Falls
thumb|Manitoba Hydron vesivoimalaitos Pine Falssissa Pine Falls on kylä Manitoban provinssissa Kanadassa Winnipegjärven itäpuolella Winnipegjoen varrella. Kylässä sijaitsee Pine Fallsin voimalaitos, joka on viimeinen Winnipegjoen voimalaitoksista ennen Winnipegjärveä. Kylä sijaitsee 13 kilometrin päässä Winnipegjärven itärannalta ja noin 115 kilometrin päässä Winnipegistä. Kylään johtaa vain tavaraliikenteessä käytettävä rautatie Winnipegistä, jolla liikennettä hoitaa Central Manitoba Railway.
Graham Oliver
Ura
Graham Oliver soitti Heavy metal -yhtye Saxonissa vuodesta 1977 vuoteen 1994. Lähdettyään yhtyeestä hän palautti Saxonin entisen basistin Steve Dawsonin ja rumpalin Pete Gillin kanssa Son of a Bitch -yhtyeen, joka oli alun perin Saxonin alkuperäinen nimi. Son of a Bitch (lyhenteellä SOAB) julkaisi vähälle huomiolle jääneen Victim You albumin, jossa lauloi Thunderheadin Ted Bullet.
Nykyisin Graham Oliver soittaa brittibändi Tempestissä.
Internet Explorer
Selain on toteutettu COM-komponentteina, joiden toiminnallisuuden avulla useat ulkopuoliset ohjelmat näyttävät webbisivuja tai lataavat tiedostoja verkosta. Näin ne käyttävät IE:n välimuistia ja välityspalvelinasetuksia.
Tietoturva
Vuonna 2010 Saksan hallitus varoitti verkon käyttäjiä Internet Explorerista ja suositteli vaihtoehtoista selainta johtuen vakavista ongelmista tietoturvassa. Australian ja Ranskan hallitukset antoivat varoituksensa pian tämän jälkeen.
Sha Sha
Sha Sha on amerikkalaisen Ben Kwellerin ensimmäinen sooloartistina julkaistu levy. Se ilmestyi vuoden 2002 marraskuussa ja sen pituus on 45 minuuttia 2 sekuntia.
Slobodan Rajković
Slobodan Rajković (, s. 3. helmikuuta 1989 Belgrad, Jugoslavia) on serbialainen jalkapalloilija, pelipaikaltaan puolustaja. Kaudella 2011–2012 hän edusti saksalaista Hamburger SV:tä,
Cajon
Historia
Cajonia käytetään eniten latinalaisessa Amerikassa muun muassa Perun ja Kuuban eri musiikkityyleissä, mutta soitin on levinnyt myös muihin maihin. Espanjaan soittimen toi Paco de Lucia ja esitteli flamenco-musiikkiin 1970-luvulla. Ensimmäisiä soittajia Espanjassa olivat brasilialaissyntyinen Rubem Dantas, joka soitti juuri Paco de Lucian yhtyeissä. Aluksi soitin ei saanut tukea konservatiiviselta flamenco-yhteisöltä, mutta 80-luvulla se oli jo hyväksytty osana flamenco-kultturia.
Islam
Islamin synty ja kehitys
Islam kehittyi suuren arabikalifaatin valtionuskontona ja levisi sen alueella Iberian niemimaalta Afganistanin vuorille. Kesti silti satoja vuosia ennen kuin väestön enemmistö oli kääntynyt muslimeiksi. Islam jatkoi leviämistä myös Saharan eteläpuolelle, Intiaan ja Kaakkois-Aasiaan. Intiassa se levisi valloitusten myötä, mutta Saharan eteläpuolella lähinnä kauppiaitten tuomana.
Islamin suuntaukset ja tasot
pienois|pysty|[[Moskeijan minareetti Malesiassa.]] Islamissa on muiden uskontojen tavoin kolme tasoa: pyhät kirjoitukset, niiden virallinen tulkinta ja tavallisten ihmisten omat käsitykset. Pyhien tekstien osalta islamin suuntauksilla on pieniä eroja. Kaikille Koraani on tärkein teos, mutta pyhiä ovat myös profeetan sunnasta kertovat hadith-kokoelmat. Ne ovat eri suuntauksilla osittain erilaisia.
Viime aikojen näkyvin yritys määritellä islamin yhteistä sisältöä on Ammanin julistus, joka hyväksyttiin vuonna 2004. Julistusta täydentävän asiakirjan mukaan henkilö on muslimi, jos hän seuraa jotakin neljästä islamilaisen lain sunnikoulukunnasta (hanafi, haliki, hhafi`i tai hanbali), kahdesta šiiakoulukunnasta (ha`fari tai zaydi) tai kuuluu ibadi-koulukuntaan tai thahiri -koulukuntaan. Lisäksi todetaan, että ašarilaisuus, suufilaisuus tai salafismi eivät ole uskosta luopumista. Ammanin julistus korostaa, että suuntausten yhtäläisyydet ovat suurempia kuin niiden erot. Sunnien ja šiiojen välillä esiintyy silti myös vihamielisyyksiä. Esimerkiksi Pohjois-Afrikassa 40–50% sunneista on sitä mieltä, että šiiat eivät ole muslimeita.
Koraani
pienois|vasen|[[Koraani uskotaan kootun Muhammedin ilmestyksistä hänen kuolemansa jälkeen.]] Muslimit uskovat, että Jumala (Allah) paljasti sanansa ihmiskunnalle islamin profeettojen kautta ja lopullisessa muodossaan Koraanissa, jonka muslimit uskovat Jumalan antaneen ihmiskunnalle Muhammedin eli ”profeettojen sinetin” kautta. Koraani on silti enemmän kuin Muhammedin saamat ilmestykset. Se on 800-luvulta alkaen ymmärretty kirjaksi, jota ei ole luotu, vaan joka on aina ollut olemassa ja on itsessään ihme (ijaz). Islamilainen perimätieto kertoo, että Muhammedin eläessä hänen ilmestyksensä kirjattiin epäsäännöllisesti ylös tai ne säilyivät ihmisten muistissa yksittäisinä katkelmina. Ilmestyksien kokoaminen nousi esille vasta hänen kuolemansa jälkeen.
Koraani jakautuu 114 pituuden mukaan järjestettyyn suuraan. Lyhyttä ensimmäistä suuraa, Avauksen suuraa, seuraa Koraanin pisin suura, Lehmän suura. Viimeinen, Ihmisten suura sisältää vain 6 jaetta. Suurat sisältävät harvoin yhtenäisiä kertomuksia. Yleensä ne koostuvat lyhyistä katkelmista. Koraanin suurat on islamilaisen perimätiedon varassa jaettu Mekan ajan suuriin, jotka Muhammedin uskotaan vastaanottaneen Mekassa, ja myöhempiin Medinan suuriin, jotka hänen uskotaan vastaanottaneen Medinassa.
pienois|Muhammed saarnaa [[Islamin profeetat|islamin profeetoille Abrahamille, Moosekselle ja Jeesukselle persialaisessa käsikirjoituksessa.]] Koraanissa toistuva teema on yksijumalaisuus ja se, että uskovat pääsevät kuoltuaan Paratiisiin, kun taas vääräuskoiset joutuvat Helvettiin. Koraani antaa myös yksityiskohtaisia kuvauksia Helvetissä odottavista kärsimyksistä. Luomiskertomuksen mukaan maailma luotiin kuudessa päivässä. Jumala loi Aadamin ja hänen vaimonsa Eevan savesta ja yhdestä sielusta. Maailmankaikkeus rakentuu Helvetistä ja seitsemästä taivaasta. Maailman asujaimet jaetaan viiteen ryhmään: Jumala, enkelit, henget (jinnit), ihmiset sekä muu luomakunta. Enkelit ovat Jumalan sanansaattajia. Saatana viettelee ihmisiä pahaan.
Yksimielisyys (ijmá) ja analogia (qiyas)
Analogia tarkoittaa täysin uusien tilanteiden rinnastamista sellaisiin, joista on šariassa on säädöksiä. Koraani tai sunna eivät esimerkiksi mainitse kokaiinia, koska huumetta ei tunnettu, mutta lainoppinut voi kieltää sen käytön vedoten analogiaan ja siihen, että päihdyttävän viinin nauttiminen on muslimeilta kiellettyä.
Islamin viisi pilaria
pienois|pysty=0.6|Sana [[Allah (Jumala) arabiaksi ligatuuritekstinä.]] Šarian tärkeimmän sisällön sunni-islamissa muodostavat niin sanotut islamin viisi peruspilaria. Oppi on peräisin 800-luvun hadith-kokoelmasta Sahih Muslim. Muun muassa imaami al-Nawawi (k. 1277) vahvisti, että ne ovat suurimmat islamin kuuliaisuuden vaatimuksista. Šiialaisuudessa pilareita on enemmän. Sunni-islamin ”viidestä pilarista” neljä koskee uskonnollisia rituaaleja ja viides almuveron (zakat) maksamista. Rituaalit ovat korostuneen julkisia siten, että rukoilu tapahtuu mielellään yhdessä muiden kanssa ja näkyviä liikkeitä tehden. Myös muslimin pukeutuminen ja kehonhoito on säänneltyä.
Yhtäläisyydet muihin uskontoihin
Toisinaan muilta uskonnoilta saadut vaikutteet kääntyivät erottautumistarkoituksessa päinvastaisiksi. Kun zarathustralaiset arvostivat koiria, islamissa koiriin alettiin suhtautua kielteisesti. Kalliomoskeijan friisikirjoitus vuodelta 691 korosti voimakkaasti sitä, että Jumalalla ei voi olla poikaa. Tällä tehtiin ero Bysantin Nikean uskontunnustukseen. Ibn Hisham kuvaa, miten rukouskutsuna kokeiltiin ensin juutalaisten käyttämää pasuunaa, sitten kristittyjen läppäintä, kunnes löydettiin huutamalla tehty islamilainen rukouskutsu (adhaan).
Islamin formatiivinen vaihe 600- ja 700-luvuilla
Muslimit uskovat, että islam syntyi profeetta Muhammedin saamina ilmestyksinä vuosina 610–632 Arabian niemimaalla. Sitä ennen vallitsi paheiden leimaama ”tietämättömyyden aika” (jahiliyyah). Muslimit uskovat myös, että Muhammed valloitti koko Arabian niemimaan, minkä jälkeen Muhammedia seurasi umman johtajina neljä ”oikeaanjohdettua” kalifia: Abu Bakr (632–634), Umar (634–644), Uthman (644–656) ja Ali (656–661). Alin salamurhan jälkeen islamin katsotaan jakautuneen sunnalaisuuteen ja šiialaisuuteen. Oikeaan johdettuja kalifeja seurasi umaijadien dynastia (660–750), jota luonnehti luopuminen islamista. Asiat korjautuivat, kun Muhammedille sukua oleva abbasidien dynastia kukisti umaijadien vallan vuoden 750 jälkeen vallankumouksessa. Islamin syntyä seurasi perimätiedon kertoma menestyksellinen valloitussotien kausi, jolloin islam levitti valtansa koko Lähi-itään muutamassa kymmenessä vuodessa. Arabien sotaretket etenivät Pohjois-Afrikasta 700-luvulla Marokon kautta Espanjaan ja keskiseen Ranskaan asti. Idässä ne ulottuivat Iranin ylängöille, Keski-Aasiaan ja Afganistanin rajoille.
Islamin suuntaukset
Sunnalaisuus eroaa islamin toisesta päähaarasta shiialaisuudesta vain muutamissa asioissa. Erot ovat kuitenkin niin suuria, että esimerkiksi yhteiset rukoushetket ovat mahdottomia, ja suuntausten välillä voi esiintyä epäluottamuksesta johtuvia väkivaltaisuuksia. Suuntausten välit ovat nykyään kireät etenkin Libanonissa, Pakistanissa, Afganistanissa ja Irakissa.
Islamismi
Islaminuskoon sisältyy yhteiskunnan poliittista järjestystä koskevia näkemyksiä, jotka on kirjattu šariaan. Suomen islamilaisen yhdyskunnan mukaan islamilainen valtio ei ole ”demokratia tavanomaisessa merkityksessä, vaan jotain aivan muuta”. Keskiajalta periytyvän šarialain mukaan ”islamilaisessa valtiossa ylin valta ei kuulu johtajille eikä edes kansalle. Se kuuluu Jumalalle.” Hänen lakiaan tulkitsee papisto eli ulama ja lailista järjestystä suojelee kalifi, ”uskovien puolustaja” ja ”Jumalan sijainen”. Vaikka šaria sisältää tarkkoja vaatimuksia kalifin persoonasta, se ei kerro miten kalifi käytännössä tulisi valita. Kalifin velvollisuus on sotia juutalaisia, kristittyjä ja zarathustralaisia vastaan, kunnes he kääntyvät muslimeiksi tai suostuvat maksamaan jizya-veroa. Kaikkia muita vastaan kalifin on sodittava, kunnes he kääntyvät muslimeiksi, sillä muiden kohdalla jizya-vero ei käy vaihtoehdosta. Keskiajalla vakiintuneeseen islamilaiseen oppiin kuului siten ajatus koko maailman alistumisesta Jumalan lakiin eli šariaaan. Muslimiveljeskunnan pääteoreetikko Sayyid Qutb ilmaisi tavoitteen seuraavasti: ”islam pelastaa ihmiskunnan palvomasta ketään muuta kuin Jumalaa ja alistaa kaikki kansat Jumalan määräysvaltaan”.
Eläintohtori 3
Eläintohtori 3 on Rich Thornen ohjaama komediaelokuva vuodelta 2006. Se on jatkoa Eläintohtori 2-elokuvalle.
Bianca Bustamante
pienoiskuva|Bustamante kilpailemassa W Seriesissä kaudella 2022. Bianca Bustamante (s. 19. tammikuuta 2005) on filippiiniläinen autourheilija.
Bustamante aloitti autourheilun kuusivuotiaana. Hän on kolminkertainen Filippiinien vuoden kartingkuljettaja, kaksinkertainen Aasian kartingin juniorimestari ja kolminkertainen Macaon kansainvälisen karting-GP:n voittaja. Vuonna 2021 hänelle myönnettiin FIA Girls on Track -stipendi. Bustamante kutsuttiin alkuvuodesta 2022 Yhdysvaltoihin naisille tarkoitetun W Series -formulasarjan uusien kuljettajien testeihin. Hän osallistui myös toiseen testiin Barcelonassa, jonka perusteella valittiin kauden 2022 kilpakuljettajat. Bustamante valittiin kilpakuljettajaksi W Seriesin akatemiaohjelmaan, johon hän sai kaksivuotisen sopimuksen. 17-vuotiaana hän oli sarjan toiseksi nuorin kuljettaja. Esikoiskaudellaan sarjassa Bustamante ajoi vain kerran pisteille ja sijoittui kokonaispisteissä 15:nneksi. Hän oli kuitenkin sarjan paras tulokaskuljettaja.
Portaali (tietokonegrafiikka)
Menetelmä toimi hyvin vuonna 1992 jolloin se esiteltiin mutta nykyisiin monimutkaisiin tiloihin sen automatisointi on erittäin vaikeaa. Siksi solujen määrittely ja graafin luonti tehdään käsin.
Elias Kankaanpää
Kieltolain astuttua voimaan Elias myy pirtua vähittäin, tosin lähinnä niin vähän että saa itse olla käytännössä ilmaiseksi jatkuvassa humalassa. Kun kieltolaista äänestetään Elias tietenkin äänestää jatkamisen puolesta, tosin turhaan.
Moottoriliikennetie
Moottoriliikennetie on yksinomaan moottoriliikenteelle tarkoitettu tie, joka ei kuitenkaan täytä moottoritien vaatimuksia. Se on tarkoitettu moottoritietä vähäisemmille liikennemäärille. Joskus moottoriliikenneteitä käytetään lyhyinä pätkinä myös liittymäteinä moottoritielle. Tavallisesti moottoriliikenneteillä on asetettu rajoituksia ajoneuvojen vähimmäisnopeudelle ja pysähtymiselle sekä korvattu tasoliittymät eritasoliittymillä.
Moottoritiestä eroten moottoriliikennetiellä ei tarvitse olla useampia samansuuntaisia kaistoja tai toisistaan fyysisesti erotettuja ajoratoja.
Merkuriuksen ylikulku
Merkuriuksen ylikulku voi tapahtua vain toukokuussa tai marraskuussa. Toukokuun ylikulut tapahtuvat Merkuriuksen laskevan solmun aikaan ja marraskuun ylikulut nousevan solmun aikaan. Marraskuun ylikulut tapahtuvat 7, 13 ja 33 vuoden välein kun taas toukokuun ylikulut tapahtuvat 13 ja 33 vuoden välein. Viimeisin Merkuriuksen ylikulku tapahtui 9. toukokuuta 2016. Seuraava Suomessa näkyvä ylikulku tapahtui 11. marraskuuta 2019, mutta se ei näkynyt Suomessa hyvin.
IRC
Historiaa
Sittemmin IRC:stä tuli merkittävä kansainvälisen keskustelun media. IRC-verkot kasvoivat sekä määrällisesti että käyttäjämäärältään Internetin yleistyessä voimakkaasti 1990-luvun lopussa ja 2000-luvun alussa. Huippuvuosi IRC:n käytössä oli vuosi 2004, jonka jälkeen käyttäjämäärät ovat pääsääntöisesti laskeneet vuosi vuodelta irc.netsplit.de-sivuston tilastojen mukaan. Huippuvuonna 2004 esimerkiksi suurimmassa verkossa Quakenetissä oli parhaimmillaan noin 240 000 yhtäaikaista käyttäjää ja vuonna 2013 Quakenetissä on keskimäärin 70 000 samanaikaista käyttäjää. Hidas käyttäjämäärien lasku on todettavissa myös muissa suurissa ja perinteisissä IRC-verkoissa. .
Jarkko Oikarinen sai vuonna 1997 Dvorak-palkinnon (John C. Dvorak Telecommunications Excellence Award) IRC:n kehittämisestä. Lisäksi IRC on palkittu Millennium-sovelluspalkinnolla vuonna 2005.
Nimimerkit ja käyttäjätunnukset
Jokaisella käyttäjällä on oma IRC-nimimerkki (nickname) ja käyttäjätunnus (username). Kunkin käyttäjän täytyy valita itselleen nimimerkki, jolla muut käyttäjät tunnistavat hänet. Nimimerkki määritellään asiakasohjelman asetuksissa ennen ensimmäistä käyttökertaa. Nimimerkki näkyy muille IRC:n käyttäjille kunkin käyttäjän kirjoittamien tekstirivien alussa.
Merkistö
Vastaavasti esimerkiksi puolalaisilla IRC-kanavilla käytetään yleensä ISO 8859-2-merkistöä ja japanilaisilla IRC-kanavilla ISO 2022-JP- tai Shift-JIS-merkistöä.
Valtatien 4 historia
Onnettomuudet
19. maaliskuuta 2004 23 ihmistä kuoli ja 14 loukkaantui Suomen kaikkien aikojen tuhoisimmassa tieliikenneonnettomuudessa Äänekosken Konginkankaalla, kun täysperävaunullinen kuorma-auto ja linja-auto törmäsivät.
Unikie
Unikie toimii globaaleilla markkinoilla ja valjastaa kaiken internetin (IoE), kehittyneiden 5g-verkkoyhteyksien ja tekoälyn (AI) lähes rajattomat mahdollisuudet älykkään ja turvallisen yhteiskunnan rakentamiseksi.
Internet
Internet 1980-luvulla: Sähköpostit, uutisryhmät, tiedostonsiirto, pelit, IRC
Ennen varsinaisia kotiin tarjottavia Internet-yhteyksiä oli Suomessa mahdollista päästä kotoa käsin käyttämään Internetiä joko soittamalla modeemilla oman yliopiston linjaan tai sitten käyttämällä niin ikään modeemilla (tai erillisellä Minitel-päätteellä) kansallisten tietoverkkojen, TeleSammon ja Infotelin, tarjoamia Internet-palveluita. Tällainen Internetin käyttö pysyi kuitenkin varsin marginaalisena ilmiönä.
2010-luku: vuotosivustot, yksityisyys, kybersota, esineiden internet
thumb|upright=1.4|Internetin käyttäjämäärät suhteessa väestöön (päivittyvä kartta; 2020).Internetin mobiilikäyttö kasvoi jatkuvasti, ja älypuhelinten suosio ohitti peruspuhelinten suosion Länsi-Euroopassa vuonna 2011 ja maailmanlaajuisesti vuonna 2013.
Erilaisten kulutuselektroniikan piiriin kuuluvien sekä myös teollisten laitteiden kytkeminen Internetiin synnytti käsitteen esineiden internet. Julkisuudessa puitiin esimerkiksi DDoS-hyökkäyksiä, joissa oli käytetty esineitä hyökkäyksen välineenä sekä internetiin kytkettyjä leluja, joiden kautta kräkkerit pystyivät salakuuntelemaan lapsia.
Yksityiset henkilöt
Internetin käyttö keskusteluihin on ollut suosittua alusta lähtien. Vanhimpia tapoja ovat sähköposti, uutisryhmät sekä sähköpostitse käytettävät sähköpostilistat. WWW-sivujen myötä yleistyivät chatit ja keskustelualueet, osittain IRC:n ja uutisryhmien korvaajiksi. Nykyään Internetiä käytetään myös pikaviestintään, Internet-puheluihin ja videoneuvotteluyhteyksiin.
Yritykset
Verkkomainonta kasvoi nopeasti 1990- ja 2000-luvulla ja vuonna 2013 verkkomainontaan käytettiin ensi kertaa Yhdysvalloissa enemmän rahaa kuin televisiomainontaan. Verkkomainontaan käytettiin 31 miljardia euroa ja televisiomainontaan 29 miljardia euroa.
Lempi (sarjakuvahahmo)
Lempi on Jorma Pitkäsen luoma sarjakuvahahmo, Karjalasta kotoisin oleva elämää nähnyt mummo, joka elää keskellä suurkaupunkia nosturin nokassa roikkuvassa talossaan puhuvan kissansa kanssa.
Lempi alkoi ilmestyä llta-Sanomissa 1980 ja siinä käsiteltiin, savon murteella, erilaisia pinnalla olevia asioita noin viiden tuhannen stripin verran.
Lauri Kivioja
Lauri ”Late” Kivioja on Väinö Linnan kirjoissa Täällä Pohjantähden alla esiintyvä fiktiivinen autonkuljettaja ja punakaartilainen. Hänen isänsä on Vihtori Kivioja ja poikansa Aulis Kivioja, Kaarina Koskelan mies.
Kattohaikara
Lisääntyminen
thumb|Kattohaikaran muna.